b'\n_START_ARTICLE_\nSeriel\xc3\xa5n\n_START_PARAGRAPH_\nEt seriel\xc3\xa5n er et l\xc3\xa5n med variabelt terminsbel\xc3\xb8b. Afdraget p\xc3\xa5 l\xc3\xa5nets hovedstol er konstant gennem l\xc3\xa5nets l\xc3\xb8betid og i till\xc3\xa6g til afdragene betales af debitor tilskrevne renter, hvorfor ydelserne er variable. Er renten fast over l\xc3\xa5nets l\xc3\xb8betid, vil den samlede ydelse falde over l\xc3\xa5nets l\xc3\xb8betid. Et seriel\xc3\xa5n vil s\xc3\xa5ledes i begyndelsen af afdragsperioden havde forholdsvis store ydelser. Ved slutningen af l\xc3\xa5neperioden er ydelsen forholdsvis lavere, da renterne er mindre grundet den mindre resthovedstol. _NEWLINE_Mods\xc3\xa6tningen til seriel\xc3\xa5n er annuitetsl\xc3\xa5n, hvor summen af afdrag og renter er konstant gennem afdragsperioden. _NEWLINE_Seriel\xc3\xa5n er sj\xc3\xa6ldent benyttet ved finansiering af husk\xc3\xb8b. I forbindelse med kartoffelkuren i 1986 blev det dog kr\xc3\xa6vet, at nye realkreditl\xc3\xa5n blev ydet i form af en kombination af serie- og annuitetsl\xc3\xa5n, det s\xc3\xa5kaldte mixl\xc3\xa5n.'